stanford-oval/wikipedia huggingface dataset:
אובייקט התחלתי ואובייקט סופי
בניות אוניברסליות

מושג של אובייקט התחלתי או אובייקט סופי שימושי מאוד לשם הגדרת בניות אוניברסליות.
למשל, כדי להגדיר חבורה חופשית עם קבוצה  X של יוצרים, מגדירים קטגוריה חדשה  {\mathcal {C}} שהאובייקטים שלה
הם זוגות  (G,\alpha ) כאשר  G חבורה ו- \alpha :X\to G העתקת קבוצות.
מורפיזמים ב- {\mathcal {C}} מ- (G,\alpha ) ל- (G',\alpha ') הם הומומורפיזמים  f:G\to G' המקיימים  \alpha '=f\circ \alpha . אובייקט התחלתי בקטגוריה  {\mathcal {C}} הוא החבורה החופשית
הנפרשת על-ידי קבוצה  X.
בדרך דומה ניתן להגדיר מכפלה כאובייקט סופי בקטגוריה מתאימה. אם  A,B\in \mathrm {Ob} ({\mathcal {C}}),
נגדיר קטגוריה חדשה  {\mathcal {C}}_{A,B} שהאובייקטים שלה שלשות  (X,\alpha ,\beta ) עם  \alpha :X\to A ו- \beta :X\to B. מורפיזם  f:(X,\alpha ,\beta )\to (X',\alpha ',\beta ') הוא מורפיזם
 f:X\to X' המקיים  \alpha =\alpha '\circ f,\ \beta =\beta '\circ f. אובייקט סופי ב- {\mathcal {C}}_{A,B} הוא המכפלה  A\times B.
ראו גם

מכפלה (תורת הקטגוריות)
קו-מכפלה (תורת הקטגוריות)
פונקטור מיוצג
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
אובייקט מעבר

1 - אילוזיה, 2 - אובייקט מעבר
אובייקט מעבר או אובייקט חליפי הוא מונח מתאוריית יחסי אובייקט בפסיכולוגיה שנטבע על ידי הפסיכואנליטיקאי דונלד ויניקוט, והוא מתייחס לחפץ ממשי שמסמל עבור התינוק את האם ומאפשר לו לשמור איתה על קשר 'מפונטז'.
למרות שמושגים מתחום הפסיכואנליזה מוכרים בפסיכולוגיה הפופולרית, מופנית כלפי התיאוריה ביקורת לא מעטה. יש הטוענים כי היא אינה מבוססת מדעית, ואף יכולה להיחשב לפסאודו־מדע.
תהליך היווצרות האובייקט

אובייקט המעבר מופיע בשלב שבו התינוק מתחיל להפריד בינו לבין האם. מהיותו ממשי אך בו בזמן סמל לאם הנעדרת, אובייקט המעבר נמצא באזור הדימדומים שבין הממשי למדומיין. אזור זה נקרא על ידי ויניקוט 'מרחב פוטנציאלי' או 'תופעות מעבר', ויש לו קיום חיצוני ופנימי בו זמנית.
תהליך ההפרדות של התינוק מאימו, כרוך בתסכול גדול מצד התינוק, שחש ומבין שאיננו חלק אינטגרלי מאימו כפי שדמיין בתחילת דרכו. כדי לפצות את עצמו על התסכול ועל החרדה, שהוא חש עקב ניתוקו מאימו והפיכתו לישות נפרדת, הוא מאמץ חפץ כלשהו שמסמל בעיניו את הנוכחות המרגיעה של אימו ועליו הוא משליך את הרגשות שיש לו כלפי אימו. זהו אובייקט המעבר. החפץ שיהיה בדרך כלל רך, יכול להיות חיתול, כרית, שמיכה, דובון או מוצץ.
התינוק נזקק במיוחד לאובייקט המעבר ברגעים קשים, כמו פרידה בהליכה לשינה או ברגעים לא צפויים כמו נסיעה למקום לא ידוע. תחילת תהליך האימוץ של אובייקט המעבר יהיה בין הטווח של 4 ל-12 חודש ויכול להמשך עד גיל הגן. כאשר הוא גדל הוא עשוי להחליף את האובייקט באובייקט בעל צורה טיפוסית ולעבור מכרית ושמיכה לדובון או בובה. יש תינוקות המעניקים לו שם ואף מספרים לו סיפורים.
באמצעות אובייקט המעבר התינוק מממש את הצורך שלו בחוויית האומניפוטנציה, שהיא תחושת כל-יכול, כשל בורא העולם, כאשר יש אובייקט שבו הוא שולט שלטון ללא מיצרין ועושה בו ככל שיחפוץ, בניגוד לאם שם שליטתו מוגבלת. אובייקט המעבר מאפשר לתינוק לפתח התייחסות סמלית לחיים והוא מהווה בסיס ליצירתיות ולמשחק, ולהנאה מכל התופעות שנמצאות באזור הדימדומים שבין מציאות ודמיון.
הפסיכולוגית והפסיכואנליטיקאית הישראלית רוני סולן טוענת כי מרחב המעבר נוצר באופן יצירתי הן על ידי התינוק והן על ידי האם, כאשר האם "מנצחת" על התהליך. מרחב המעבר מאפשר לתינוק ולאם לחוות את חוויית ה'יחד' כיחסי טריאדה (אם, תינוק ואובייקט מעבר משותף). ולממש את עצמיותם באופן ששומר על הייחודיות של כל אחד מהם.
תופעות מעבר

לפי ויניקוט, מרחב פוטנציאלי ימשיך להתקיים בנפשו של המבוגר, ובו הוא יוכל לשחק, לפנטז וליצור ולהנות מחוויית יצירה. בכך מבטא ויניקוט את החשיבות של מרחב פוטנציאלי לביטויו של העצמי האמיתי ומכאן ליצירתיות ולבריאות הנפשית. אנשים נוקשים שאין להם חלל מעבר, עלולים לחוש איום ממצבים כאלו כמו ספרות בדיונית או משחק תפקידים, וקשה להם "לצאת מעורם" ולהיכנס לנעלי הזולת. לעומתו, אנשי פסיכולוגיית האגו הפרוידיניים ראו את השימוש באובייקט המעבר כשלב ביניים בין התלות הסימביוטית באם לבין שלב ההיפרדות מהאם והאינדיבידואציה.
לקריאה נוספת

מרדכי גלדמן, ספרות ופסיכואנליזה, הוצאת הקיבוץ המאוחד, 1998 (עמ' 70–73).
סטיבן מיטשל ומרגרט ג' בלאק, פרויד ומעבר לו, תולעת ספרים, 2006 (עמ' 193–195).
רוני סולן, חידת הילדות, מודן, 2007 (עמ' 88–89).
עמנואל ברמן, אמירה אופנהיימר, סיגל השילוני, מבוא לפסיכולוגיה: תאוריות על האישיות, מדידה והערכה, פסיכופתולוגיה ופסיכותרפיה;, האוניברסיטה הפתוחה, עמ' 43–45
הערות שוליים

↑  Frederick Crews, The Verdict on Freud, Psychological Science 7, 1996-03, עמ' 63–68 doi: 10.1111/j.1467-9280.1996.tb00331.x
↑  Mario Bunge, The philosophy behind pseudoscience, Skeptical Inquirer, 2006, עמ' 29-37
↑  רוני סולן (2007), חידת הילדות: פרק ד: יחסי אובייקט - מערכת ההתקשרות, באתר פסיכולוגיה עברית
| --- | --- |
בקרת זהויות :  NLI: 987007531932305171  BnF: cb121653106 (data)  LCCN: sh87002432
אומניסייד

אומניסייד (הלחם מאנגלית שפירושו המילולי "רצח הכל") הוא תהליך או תופעה העשויים להביא להכחדת מינים או אוכלוסיות. במושג נעשה גם שימוש כללי יותר, בהקשרים של השתנות קיצונית של האקלים והסביבה או לחלופין, בהקשר של מלחמה גרעינית (לעיתים כדי לציין את הסבירות הנמוכה למלחמה שכזו).
מלחמה גרעינית

על פי תורות הלחימה של ארצות הברית וברית המועצות, מתקפה גרעינית כוללת של אחד הצדדים הייתה אמורה להיענות ב"מכה שנייה" כוללנית. אחר כך, כשיתפזרו העננים הרדיואקטיביים, משתי המעצמות היו נותרים שברי אדם ושרידים מפויחים מתרבות שהתרסקה[דרוש מקור].
ספק אם בפועל היה מחליט מנהיג כלשהו על תגובה חסרת היגיון כזאת[דרוש מקור]. לכאורה עדיפה עבדות למעצמה השנייה, שאולי היא זמנית, על פני חורבן מוחלט שיכלול רצח מיליארדים חפים מפשע, ויאפשר את קיומה של חברה אנושית מתפקדת רק בחצי הכדור הדרומי, גם זאת רק בהנחה שמעורבותן בלחימה של אוסטרליה ומדינות אפריקה תהיה מינימלית.
הפרדוקס היה שהאפשרות שבכל אופן קיים מנהיג לוחמני דיו כדי לגמול בשואה על שואה, היא ששמרה על השלום העולמי במשך ארבעים שנה, שכן רק היא יצרה הרתעה שמנעה מלפתוח במלחמה גרעינית.
לא ניתן לתאר כיצד היה נראה העולם אחרי מימוש דוקטרינת ההרס ההדדי. מומחה האטום אבנר כהן כותב על כך:
ככל שאנו מנסים לתפוס בהבנתנו את פשרו של אותו דבר הקרוי מלחמה גרעינית, כך דומה שאנו נעשים גם מודעים יותר ויותר לגבולות דמיוננו והכרתנו. דומה שנתקלים אנו בקיר אטום, החוצץ בינינו לבין היכולת להבין קטסטרופה שכזאת.
לא במקרה מזכירות מילותיו של אבנר כהן את הדברים שנאמרו על השואה. על אושוויץ אמר הסופר ניצול השואה, ק. צטניק, שהייתה ב"פלנטה אחרת". קשה לחשוב על מצב, שבו הפלנטה עצמה תיראה כאילו היא "פלנטה אחרת".
אומניסייד אינו ריאלי היום ככל הנראה, בעולם שאחרי המלחמה הקרה, אבל האפשרות לאפוקליפסה מקומית, יזומה בידי מדינה עוינת או ארגון טרור, שרירה וקיימת, במיוחד לאחר פיגועי 11 בספטמבר[דרוש מקור].
ראו גם

סיכוני אסון עולמיים
חורף גרעיני
דוקטור סטריינג'לאב
מאזן האימה
עיסה אפורה
סכנה קיומית מבינה מלאכותית כללית
הערות שוליים

↑  OMNICIDE THE BIGGEST MURDER CASE OF ALL TIME
↑  Category Archives: Population Poisoning, Reduction & Omnicide
↑  Omnicide: the killing of everything Earth's sixth mass extinction of life
↑  NON-FICTION: Omnicide
אדואר שטון

| --- | --- |
אין תמונה חופשית
 לידה:  11 באוקטובר 1883 רומו, קנטון פריבור, שווייץ 
 פטירה:  23 באפריל 1947 (בגיל 63) בניו-סיר-מר, צרפת 
 שם לידה:  Édouard Pierre Léon Chatton 
 מוסדות:  סורבון 
 
אדואר פייר לאו שָטוֹן (בצרפתית: Édouard Pierre Léon Chatton;‏ 11 באוקטובר 1883 – 23 באפריל 1947) היה ביולוג ימי צרפתי שתיאר לראשונה את ההבדל בין המערכות האיקריוטיות והפרוקריוטיות של ארגון התא. שטון טבע את המושגים במאמרו משנת 1925, "Pansporella perplex: Reflections on the Biology and Phylogeny of the Protozoa".
חייו

שטון, יליד רומו, פריבור, התעניין בתחילה בפרוטוזאות אנושיות פתוגניות שונות, ממשפחת הנבגוניות וה-Trypanosomatids. מאוחר יותר הוא הרחיב את מחקריו ובחן גם פרוטיסטים ימיים, ובכך תרם לתיאור פרוטיסטים dinoflagellate.
במכון פסטר בו עבד בין השנים 1907–1919, פגש שטון את אנדרה מישל לווף, לימים זוכה פרס נובל לפיזיולוגיה או רפואה, והפך להיות מורו. שני המדענים נותרו קרובים עד למותו של שטון בבניו סִיר-מֵר, הפירנאים המזרחיים בשנת 1947.
הערות שוליים

↑  Jean-Jacques Amigo, « Chatton (Édouard, Pierre, Léon) », in Nouveau Dictionnaire de biographies roussillonnaises, vol. 3 Sciences de la Vie et de la Terre, Perpignan, Publications de l'olivier, 2017, 915 p. (ISBN 9782908866506)
↑  Sapp, J. (2005). "The Prokaryote-Eukaryote Dichotomy: Meanings and Mythology". Microbiology and Molecular Biology Reviews 69 (2): 292–305. doi:10.1128/MMBR.69.2.292-305.2005. PMC 1197417. PMID 15944457.
↑  Soyer-Gobillard, Marie-Odile (2010). "Edouard Chatton (1883–1947) and the dinoflagellate protists: concepts and models". International Microbiology 9 (3): 173–177. Retrieved 2013-05-20.
| --- | --- |
בקרת זהויות :  BnF: cb110527520 (data)  Botanist: Chatton  GND: 1070736058  ISNI: 0000 0000 4134 8151  LCCN: no98074478  SNAC: w6mx5g5n  SUDOC: 143796569  VIAF: 49218002   WorldCat (עם VIAF): 49218002 
ערך זה הוא קצרמרבנושא אישים. אתם מוזמנים לתרום לוויקיפדיה ו.
Chromidina chattoni, מין הקרוי על שמו של אדואר שטון
אדגר פ. ז'אקובס

| --- | --- |
אין תמונה חופשית
 לידה:  30 במרץ 1904 בריסל
 פטירה:  20 בפברואר 1987 (בגיל 82) Lasne, בראבנט, בלגיה 
 שם לידה:  Edgard Félix Pierre Jacobs 
 מדינה:  בלגיה 
 מקום קבורה:  Lasne 
 שם עט:  Edgar P. Jacobs 
 שפות היצירה:  צרפתית
 סוגה:  איור וקומיקס
 זרם ספרותי:  אסכולת בריסל 
 יצירות בולטות:  בלייק ומורטימר
 פרסים והוקרה:  פרס פרי סנט-מישל
 
אדגר פליקס פייר ז'אקובס (בצרפתית: Edgard Félix Pierre Jacobs;‏ 30 במרץ 1904 – 20 בפברואר 1987), הנודע בשם העט אדגר פ. ז'אקובס (Edgar P. Jacobs), היה קומיקסאי וצייר בלגי, שנחשב לאחד מהאבות המייסדים של הקומיקס הבלגי, בעיקר בזכות סדרת הקומיקס שלו בלייק ומורטימר ושיתוף הפעולה הפורה שלו עם הרז'ה.
ביוגרפיה

ז'אקובס נולד בבריסל, בלגיה ב-30 במרץ 1904. בצעירותו התעניין באמנות ובמוזיקה ועבד בעבודות מזדמנות באופרה.
בשנת 1919 סיים את לימודיו, ופנה לקריירה מוזיקלית כזמר בריטון באופרה. בשנת 1929 זכה במדליה השנתית של ממשלת בלגיה על שירה קלאסית. הוא המשיך לעסוק בשירה באופרות בבריסל ובליל בשילוב עבודות איור קטנות, עד שבשנת 1940 נטש לחלוטין את תחום המוזיקה ופנה לעסוק בציור. הוא החל בציור איורים מסחריים, ואף אייר במגזין הקומיקס לילדים Bravo.
במהלך מלחמת העולם השנייה, כאשר הקומיקס פלאש גורדון נאסר לפרסום בבלגיה על ידי שלטונות הכיבוש הגרמניים, התבקש ז'אקובס לצייר לקומיקס סוף חלופי.
במקביל, הוא הפך לעוזרו וידידו הקרוב של הקומיקסאי הבלגי הרז'ה, ועזר לו באיור הקומיקס הסיגרים של פרעה. לאחר מכן סייע לו בצביעת הכוכב המסתורי, ובסידור וצביעה מחדש של הספרים טינטין בקונגו, טינטין באמריקה, שרביטו של אוטוקר והלוטוס הכחול. בהמשך גם השתתף בציור הספרים שבעת כדורי הבדולח ואסירי השמש. הרז'ה אזכר אותו בקריצות שונות לאורך הסדרה; כך למשל, בספר הסיגרים של פרעה מצויר ז'אקובס כאגיפטולוג חנוט בקבר פרעה, בשם "E.P. Jacobini". בנוסף מופיע ז'אקובס יחד עם הרז'ה בסצנת הסיום של הספר כרישי הים האדום.
הרז'ה סיפר ש”השפעתו [של ז'אקובס] הייתה חשובה בהתקדמותי בתחום... תמיד נדהמתי מסף הדרישות הגבוה שקבע כלפי עצמו. אני הייתי פחות קפדן ממנו והתפלאתי מהסבלנות, מההקפדה שלו בעבודה.”
בשנת 1946 החל ז'אקובס לפרסם את סדרת הקומיקס שלו, בלייק ומורטימר, במגזין טינטין. הסיפור הראשון שהתפרסם היה "סודו של דג החרב".
בשנת 1947 ביקש ז'אקובס מהרז'ה לקבל קרדיט על חלקו ביצירת טינטין, אך הרז'ה סירב. מאז היחסים ביניהם התקררו, אך הסדרה של ז'אקובס המשיכה להתפרסם במגזין. בשנים הבאות המשיך לפרסם את פרקי הסדרה, שזכתה להצלחה רבה.
בשנת 1973 זכה ז'אקובס בפרס פרי סן־מישל (אנ') ליצירת המדע הבדיוני הטובה ביותר, עבור החלק הראשון של ספרו "שלושת הנוסחאות של פרופסור סאטו".
ב-20 בפברואר 1987 מת ז'אקובס, בגיל 83. לפני מותו כתב תרחיש לחלק השני של "שלושת הנוסחאות של פרופסור סאטו", אך לא הספיק לסיים אותו. בוב דה מור השלים את האלבום, שהתפרסם שלוש שנים לאחר מכן, בשנת 1990.
הערות שוליים

1 2  Edgar P. Jacobs, האתר הרשמי של בלייק ומורטימר (באנגלית)
↑  ראו "הסיגרים של פרעה" עמ' 8, תיבה ראשונה
| הרפתקאותיו של טינטין |
| --- | --- | --- |
| יוצרים ומפתחים | ארז'ה • בוב דה מור • אדגר פ. ז'אקובס |  |
| דמויות | טינטין • קפטן האדוק • פרופסור קלקולוס • תומסון ותומפסון • ביאנקה קסטאפיורה • דמויות נוספות |  |
| אוגדנים | טינטין בארץ הסובייטים • טינטין בקונגו • טינטין באמריקה • הסיגרים של פרעה • הלוטוס הכחול • האוזן השבורה • האי השחור • שרביטו של אוטוקר • הסרטן בעל צבתות הזהב • הכוכב המסתורי • תעלומת ה"חד-קרן" • אוצרו של רקהם האדום • שבעת כדורי הבדולח • אסירי השמש • ארץ הזהב השחור • הטיסה לירח • החוקרים על הירח • פרשת קלקולוס • כרישי הים האדום • טינטין בטיבט • תעלומת תכשיטי הזמרת • טיסה 714 לסידני • טינטין והפיקורוס • טינטין ואלף ארט |  |
| סרטים | הסרטן בעל צבתות הזהב (1947) • טינטין וגיזת הזהב (1961) • טינטין והתפוזים הכחולים (1964) • טינטין ומקדש השמש (1969) • טינטין ואגם הכרישים (1972) • הרפתקאות טינטין: תעלומת החד-קרן (2011) |  |
| סדרות טלוויזיה | הרפתקאותיו של טינטין מאת ארז'ה (1958–1962) • הרפתקאותיו של טינטין (1991–1992) |  |
| --- | --- |
בקרת זהויות :  NLI: 987012289411005171  PLWABN: 9810652716705606  BNE: XX887981  BnF: cb11908394s (data)  CANTIC: a10835817  GND: 120049562  ISNI: 0000 0001 2125 8033  LCCN: n82150609  MusicBrainz: 71a75cd1-b88b-468c-ac85-f57ff5ab2190  NTA: 067991068  RKD: 41335  SELIBR: 191352  SUDOC: 026932792  Trove: 1501891  VIAF: 29535650   WorldCat (עם VIAF): 29535650 
ערך זה הוא קצרמרבנושא אישים ובנושא בלגיה. אתם מוזמנים לתרום לוויקיפדיה ו.
אדגר פור

| --- | --- |

 לידה:  18 באוגוסט 1908 בזייה, ארו, צרפת 
 פטירה:  30 במרץ 1988 (בגיל 79) הרובע השביעי של פריז, פריז, צרפת 
 מדינה:  צרפת 
 מקום קבורה:  בית הקברות פאסי 
 השכלה:  Aggregations of law in France  Henri IV high school in Béziers  המכון הלאומי לשפות ותרבויות המזרח  תיכון וולטר 
 תפקיד:  חבר האספה הלאומית הצרפתית (3 באפריל 1967–7 במאי 1967)  שר הכלכלה, הכספים והתעשייה (20 בינואר 1952–28 בפברואר 1952)  שר הכלכלה, הכספים והתעשייה (28 ביוני 1953–16 בינואר 1954)  שר הכלכלה, הכספים והתעשייה (16 בינואר 1954–12 ביוני 1954)  שר הכלכלה, הכספים והתעשייה (18 ביוני 1954–20 בינואר 1955)  שר החקלאות (7 באפריל 1967–10 ביולי 1968)  חבר האספה הלאומית הצרפתית (11 ביולי 1968–12 באוגוסט 1968)  שר החקלאות (8 בינואר 1966–1 באפריל 1967)  חבר האספה הלאומית הצרפתית (2 באפריל 1973–2 באפריל 1978)  חבר האספה הלאומית הצרפתית (21 באוקטובר 1969–6 באוגוסט 1972)  חבר האספה הלאומית הצרפתית (3 באפריל 1978–28 בספטמבר 1980)  שר הכלכלה, הכספים והתעשייה (14 במאי 1958–28 במאי 1958)  שר החוץ (20 בינואר 1955–23 בפברואר 1955)  שר המשפטים (11 באוגוסט 1951–7 בינואר 1952)  ראש הממשלה (20 בינואר 1952–28 בפברואר 1952)  ראש הממשלה (23 בפברואר 1955–23 בינואר 1956)  president of the French National Assembly (2 באפריל 1973–2 באפריל 1978)  נשיא (1988)  חבר הפרלמנט האירופי (17 ביולי 1979–23 ביולי 1984)  שר הפנים (1 בדצמבר 1955–24 בינואר 1956)  הכסא 18 של האקדמיה הצרפתית (8 ביוני 1978–30 במרץ 1988)  senator of the Community  חבר הסנאט הצרפתי 
 מפלגה:  המפלגה הרדיקלית
 בן או בת זוג:  Lucie Faure (1931–?) 
 פרסים והוקרה:  פרס פייר לפו (1985)  פרס  קאזס  קונקור ז'נרל 
 
אדגר פור (18 באוגוסט 1908 - 30 במרץ 1988) היה פוליטיקאי צרפתי, שהשתייך למפלגה הרדיקלית, מסאי, היסטוריון משפטי ועורך דין. כיהן כראש ממשלת צרפת בשנות החמישים של המאה העשרים.
ביוגרפיה

אדגר פור נולד בעיר בזייה שבחבל אוקסיטניה, דרום צרפת. בילדותו, היה פור קצר ראייה ותלמיד מבריק במיוחד ביחס לגילו, עד כדי כך שהשיג תואר ראשון כבר בגיל 15 ותואר במשפטים בגיל 19. בגיל 21 החל לעסוק בעריכת דין.
עד שנת 1942 עסק פור בעריכת דין, ונעזר בתיקים הפליליים שלו כמקור השראה עבור סדרת סיפורי הבלשים שנכתבו על ידו בשם העט אדגר סנדיי.
במהלך הכיבוש הגרמני של צרפת במלחמת העולם השנייה הוא הצטרף לתנועת ההתנגדות הצרפתית ופעל במסגרת המאקי. ובשנת 1942 ברח למפקדתו של שארל דה גול באלג'יריה, שם התמנה לראש הממשלה הזמני של המחלקה המחוקקת של הרפובליקה. בתום המלחמה שימש כיועץ הצרפתי לתביעה במשפטי נירנברג.
בשנת 1946, נבחר פור לפרלמנט הצרפתי כחבר המפלגה הרדיקלית, והוא אף היה ראש הממשלה בשנת 1952 ומשנת 1955 עד 1956.
פור נפטר והובא למנוחות בפריז בשנת 1988.
הערות שוליים

↑  Edgar Faure | prime minister of France, Encyclopedia Britannica (באנגלית)
↑  "Foreign News: FRANCE'S NEW PREMIER". Time (באנגלית אמריקאית). 1955-03-07. ISSN 0040-781X. נבדק ב-2021-04-07.
| --- | --- |
בקרת זהויות :  NLI: 987007463332505171  PLWABN: 9810539616005606  BIBSYS: 2019729  BNE: XX974512  BnF: cb11902350q (data)  CiNii: DA03657103  GND: 121807347  ISNI: 0000 0001 2126 5938  LCCN: n50000318  LNB: 000183015  MusicBrainz: ffe1fc09-755a-4818-96ca-9c0df2dc9e7a  NARA: 10582918  NDL: 00439264  NKC: ola2003162768  NLG: 86276  NLK: KAC2018J9468  NTA: 068657730  RERO: 02-A003233375  SNAC: w6dw7nm3  SUDOC: 026859262  VIAF: 31996150   WorldCat (עם VIAF): 31996150
אדוארד זורינסקי

אדוארד זורינסקי (באנגלית: Edward Zorinsky‏; 11 בנובמבר 1928 – 6 במרץ 1987) היה פוליטיקאי יהודי-אמריקאי. מ-1976 ועד למותו הפתאומי במרץ 1987 כיהן כחבר הסנאט של ארצות הברית מטעם מדינת נברסקה. זורינסקי היה היהודי הראשון שייצג את נברסקה בסנאט, וטרם היבחרו לסנאט כיהן כראש עיריית אומהה, מטעם המפלגה הדמוקרטית.
ביוגרפיה

זורינסקי נולד וגדל באומהה, הגדולה שבערי נברסקה. הוריו, סוניה (לבית פלדמן) והיימי זורינסקי, היו יהודים-רוסים שהיגרו אל ארצות הברית. הוא למד בבית הספר היסודי "סאונדרס ורושוויל", ולאחר מכן בבית הספר התיכון המרכזי של אומהה, שם סיים את לימודיו ב-1945. בשנים 1945–1946 למד באוניברסיטת מינסוטה, ומאז ועד 1948 למד באוניברסיטת קרייגטון. ב-1948 קיבל תואר ראשון בביולוגיה וכימיה מאוניברסיטת נברסקה. במשך עשרים וארבע שנה עבד זורינסקי עבור תעשיות הטבק והממתקים כסיטונאי. בנוסף לכך, בשנים 1949–1962 שירת בכוחות המילואים של צבא ארצות הברית. ב-1966 נרשם לאוניברסיטת הרווארד כדי להשלים את לימודיו הגבוהים.
בשנים 1968–1971 כיהן כחבר בוועדה להכשרת שופטים של נברסקה. בשנים 1973–1977 כיהן כראש עיריית אומהה. במהלך כהונה זו זכה לפופולריות רבה בשל תגובת העירייה לסדרת סופות שלגים וטורנדו שפגעו באומהה ב-1975.
ב-1976 החליט זורינסקי, עד עתה רפובליקני במשך שנים רבות, להתמודד לסנאט האמריקאי אחרי שהסנאטור הוותיק רומן רוסקה (Roman Hruska) החליט לפרוש מהסנאט אחרי עשרים ושתיים שנות כהונה. עם זאת, כאשר נוכח זורינסקי שלא ינצח בהתמודדות על מועמדות המפלגה הרפובליקנית לסנאט מטעם נברסקה, הפך את שיוכו המפלגתי וחבר אל המפלגה הדמוקרטית. בבחירות המקדימות גבר על הס דיאס, יושב ראש המפלגה הדמוקרטית בנברסקה לשעבר. בבחירות הכלליות ניצח את חבר בית הנבחרים של ארצות הברית מטעם מחוז הקונגרס השני של נברסקה ג'ון מקאליסטר ברוב זעום של 53% מקולות הבוחרים. עם ניצחונו, נהפך לסאנטור הדמוקרטי הראשון שנבחר לסנאט מטעם נברסקה מאז 1934 והיהודי הראשון שזכה בבחירות כלליות כלשהן בנברסקה.
ימים לפני תום כהונתו באורח רשמי פרש הרושקה מהסנאט ב-27 בדצמבר 1976, ומושל המדינה ג'. ג'יימס אקסון מינה את זורינסקי לסנאט ובכך הקדים את תפקידו בימים אחדים. הוא נבחר מחדש לכהונה שנייה ב-1982 וקיבל למעלה מ-66% מהקולות. כסנאטור, היה זורינסקי דמוקרט מתון ושמרני, שהצביע לא פעם לצד עמיתיו הרפובליקנים במספר סוגיות משמעותיות. ב-1982 היה נתון לחיזורים חוזרים ונשנים מצד הרפובליקנים לשוב אל שורות מפלגתם. ב-1986 רמז זורינסקי כי הוא אכן עשוי לשוב אל המפלגה הרפובליקנית, אבל בסופו של דבר לא עשה את החלפת המפלגות. זורינסקי כיהן כיושב ראש ועדת המשנה של הסנאט לענייני חצי הכדור המערבי, ובמסגרת תפקיד זה דגל בהענקת סיוע כספי וצבאי למשטר החזית הסנדיניסטית בהנהגת דניאל אורטגה בניקרגואה.
זורינסקי נפטר בפתאומיות לאחר שסבל מהתקף לב במופע של מועדון העיתונות של אומהה לשנת 1987.
הערות שוליים

↑  פיליפ מ. בופי, EDWARD ZORINSKY, 58, DIES; U.S. SENATOR FROM NEBRASKA, באתר הניו יורק טיימס, 8 במרץ 1987 (באנגלית)
↑  אדוארד זורינסקי, באתר המדריך הביוגרפי של הקונגרס של ארצות הברית (באנגלית)
↑  Statistics of the Presidential and Congressional Election of November 2, 1976, מסמך מאת Clerk of the United States House of Representatives (באנגלית)
↑  U.S. Senator Appeals For an Increase in Aid To Nicaragua Regime, באתר הניו יורק טיימס, 8 באוגוסט 1979 (באנגלית)
↑  הניו יורק טיימס, Nebraska Democratic senator dies‏, Spokesman-Review‏, 8 במרץ 1987 (באנגלית)
| --- | --- |
בקרת זהויות :  BnF: cb121965051 (data)  GND: 135799651  ISNI: 0000 0000 5555 4917  LCCN: n82107662  NARA: 10568075  SNAC: w67n6bzh  US Congress: Z000013  VIAF: 13660255   WorldCat (עם VIAF): 13660255
אובייקט חופשי

במתמטיקה ובפרט בתורת הקטגוריות, אובייקט חופשי הוא מונח כללי לאובייקט שנוצר מאיברים כלשהם באופן "חופשי", כלומר מבלי שהם מקיימים יחסי גומלין כלשהם (מלבד ההכרחיים). נהוג גם לומר שהוא האובייקט ה"כללי ביותר" שנוצר מהם. למונח יש גם משמעות מדויקת בתורת הקטגוריות.
אובייקטים רבים הם חופשיים, למשל: מרחב וקטורי, חבורה חופשית וטופולוגיה דיסקרטית.
הגדרה

בתורת הקטגוריות, מגדירים אובייקט חופשי בעזרת התכונה האוניברסלית הבאה:
דוגמה לכך היא העובדה שהעתקה ליניארית בין מרחב וקטורי אחד לאחר, נקבעת ביחידות על פי הערכים שהיא מקבלת על הבסיס.
האינטואיציה להגדרה היא שאם יש לנו אובייקט A עם בסיס X, ואנחנו רוצים להוציא ממנו פונקציה (משמרת מבנה) למרחב אחר B, מצד אחד, אנחנו יכולים לתת לאיברי הבסיס כל ערך שנרצה (כי הם אינם משפיעים זה על זה), ומצד שני, ערכים אלו יקבעו את הפונקציה כולה (כי כל איבר אחר ב-A נוצר מאיברי X ולכן הפונקציה עליו נובעת מערכי הפונקציה על X).
בנייה

פעמים רבות אפשר לבנות אובייקט חופשי מקבוצת יוצרים בשתי דרכים: הראשונה, בעזרת כללי הבנייה המדויקים, והשנייה בעזרת מציאת כל האיברים והגדרת יחס שקילות עליהם על פי המבנה, ואז לקיחת מנה כדי לקבל את האובייקט הסופי.
לדוגמה, נניח שאנחנו רוצים לבנות חבורה חופשית מעל היוצרים a,b. כל האיברים בחבורה נוצרים על ידי כפל והופכי, לכן איברי החבורה מוכרחים להיות מילים מעל האלפבית a,b,a-1,b-1. כעת אפשר לנקוט בשתי דרכים:
להסתכל על כל המילים שמקיימות שאין הופעות רצופות של a,a-1 (בסדר כלשהו) או של b,b-1. כעת יש גם להגדיר את הכפל: שרשור שתי המילים, וצמצום כל עוד אפשר.
להסתכל על כל המילים, ולהגדיר ביניהן יחס שקילות: שתי מילים שקולות זו לזו אם אפשר להגיע מאחת לשנייה על ידי הורדה והוספה של זוגות כאלו. כעת, המנה של יחס השקילות היא החבורה המבוקשת.
הדרך השנייה בדרך כלל ישירה פחות, אך נוחה יותר.
דוגמאות

דוגמאות לאובייקטים חופשיים:
חבורה חופשית בקטגוריית החבורות, כאשר המורפיזמים הם הומומורפיזמים של חבורות.
חבורה אבלית חופשית בקטגוריית החבורות אבליות, כאשר המורפיזמים הם הומומורפיזמים של חבורות.
מונואיד חופשי בקטגוריית המונואידים, כאשר המורפיזמים הם הומומורפיזמים של מונואידים.
מודול חופשי בקטגוריית המודולים, כאשר המורפיזמים הם הומומורפיזמים של מודולים.
כל קבוצה בקטגוריית הקבוצות, כאשר מורפיזמים הם פונקציות (היוצרים הם אברי הקבוצה).
מרחב וקטורי בקטגוריית המרחבים הווקטורים, כאשר המורפיזמים הם העתקות ליניאריות.
סריג חופשי בקטגוריית הסריגים, כאשר המורפיזמים הם הומומורפיזמים של סריגים.
טופולוגיה דיסקרטית בקטגוריית הטופולוגיות, כאשר המורפיזמים הם פונקציות רציפות.
ראו גם

הצגה על ידי יוצרים ויחסים
אבטומוביליסט יקטרינבורג

אַבְטוֹמוֹבִּילִיסְט יֵקָטֵרִינְבּוּרְג (מרוסית: Автомобилист Екатеринбург) היא קבוצת הוקי קרח מהעיר יקטרינבורג שבמחוז סברדלובסק שברוסיה, אשר נוסדה בשנת 2006 והחלה לשחק ב-KHL בשנת 2009 בבית חרלמוב שבחטיבה המזרחית.
היסטוריה > הליגה הבכירה

אבטומוביליסט יקטרינבורג הוקמה בשנת 2006. הקבוצה נקראת על שם קבוצת "דינמו אנרגיה יקטרינבורג", שהוקמה בשנת 1950 בשם "ספרטק סברדלובסק". במשך השנים שונה שמה של "ספרטק סברדלובסק" ל"אבטומוביליסט" בשנת 1967 וחזר להיות "ספרטק יקטרינבורג" בשנת 1997. הקבוצה לבסוף התפרקה בשנת 2007.
האבטומוביליסט החלו את דרכם ב-VHL, וכבר בעונתם הראשונה סיימו את העונה במקום השני והעפילו לפלייאוף, אך לא הצליחו לעבור את השלב הראשון.
עונת 2007/08 הייתה מוצלחת עוד יותר. האבטומוביליסט סיימו במקום הראשון בחטיבת המזרח והגיעו לגמר הפלייאוף, שם הפסידו לקבוצת חימיק ווסקרסנסק. הקבוצה נבחרה להשתתף בליגת ה-KHL שהוקמה בשנת 2008, אך בשל בעיות כלכליות שהובילו לפשיטת רגל, תפסה את מקומה קבוצת חימיק וסקרסנסק.
בעונת 2008/09 שוב סיימה הקבוצה במקום הראשון, אך הפסידה ברבע הגמר לקבוצת קריליה סובייטוב מוסקבה
היסטוריה > KHL

בשנת 2009 שוב הודיעו כי האבטומוביליסט יצטרפו ל-KHL. בהמשך השנה התברר כי הקבוצה תתפוס את מקומה של חימיק שנקלעה בעצמה לבעיות כלכליות.
בעונתה הראשונה בליגה אימן את הקבוצה המאמן הצ'כי מארק סיקורה, ולמרות פתיחה חלשה של העונה, בזכות ניצחון נגד סק"א פטרבורג הצליחה הקבוצה להעפיל לפלייאוף מהמקום השמיני. עם זאת, היא לא הצליחה לעבור את השלב הראשון כשהפסידה ברבע גמר החטיבה המזרחית לסלבאט יולאייב אופה.
את עונת 2018/2019 הקבוצה פתחה עם רצף של 18 ניצחונות והתמקמה בראשות הבית שלה, אך לא הצליחה לשבור את השיא של סק"א סנקט פטרבורג, שפתחה עונה קודם עם רצף של 20 ניצחונות. עם זאת, היא הייתה הקבוצה הראשונה להעפיל לפלייאוף ה-KHL, כבר בינואר 2019 ובפעם הראשונה בתולדותיה בליגת KHL העפילה לחצי גמר המזרח בגביע גגארין, לאחר שגברה ברבע גמר על האלופה המכהנת, אק בארס קאזאן.
בעונת 2023/2024 שוב גברה על אק בארס קאזאן, הפעם כשניצחה אותה בשלב שמינית גמר הפלייאוף והעפילה לרבע גמר הטורניר, בה הפתיעה שוב כאשר ניצחה את סק"א סנקט פטרבורג 4:1 בסדרה והעפילה לחצי גמר גביע גגארין, בפעם הראשונה בתולדותיה.
אולם הבית > מתחם אוראלץ

מתחם אוראלץ הוא מתחם תרבות ובידור בעיר יקטרינבורג, הידוע גם בשם היכל ספורט הקרח; בעבר נקרא היכל הספורט של האיגוד המקצועי והוא נבנה בשנת 1972. שופץ בשנת 2006 ובעל תכולה של 5,570 צופים. משמש כמגרש הבית של אבטומוביליסט ומועדון ההוקי לנשים ספרטק-מרקורי.
אולם הבית > UGMK ארנה

בשנת 2019 החלה בניית UGMK ארנה, כמגרש הבית החדש וצפוי להיפתח בשנת 2023 לקראת אוניברסיאדת הקיץ באותה שנה ולהכיל 15,000 מושבים.